འོན་ཀྱང་སྨར་ཆུང་ནི་དབུ་ཆེན་གྱི་རྩོམ་གཞིའམ་འབྱུང་གཞི་ཡིན་པར་མ་ཟད།ཞང་ཡིག་མི་ཤེས་པའི་གང་ཟག་གིས་དབུ་ཆེན་ཤེས་པ་ཡིན་ན།སྨར་ཆུང་ལ་བལྟས་ཚེ་ཕལ་ཆེར་ཀློག་ཐུབ་པ་འབྱུང་གི་ཡོད།སྒོའམ་མངའ་རིས་དེ་དག་གི་སྐད་གཙོ་བོའམ་མཆོག་སྐད་དེ་སྨར་སྐད་དུ་བཤད་ལ།བྱེ་བྲག་ཕལ་སྐད་ལ་དར་མའི་སྒྲ་དང༌།དིར་མའི་སྒྲ་དང༌།དར་མ་དིར་གྱི་སྒྲ་དང༌།གུ་གེའི་སྒྲ་དང༌།ཕལ་པོ་གླང་གི་སྒྲ་དང་བཅས་ལྔ་ཡོད་དེ།བསྟན་འབྱུངལས།སྐད་ནི་སྨར་གྱི་སྐད་དང༌།དར་མའི་སྐད།གུ་གེའི་སྐད་དང༌།ཕལ་པོ་གླང་སྐད་བཅས།སྨར་ནི་སྒོ་པ་སྤྱི་ཡི་མཆོག་སྐད་ཡིན།ཞེས་དང༌།སྙན་རྒྱུད་རིན་ཆེན་སྒྲོན་མ་ལ་སོགས་ནས་མི་མཐུན་པ་དྲུག་ཏུའང་བཤད་ཡོད་དེ།དེ་ཡང་སྨར་ཆེན་དང༌།སྨར་ཆུང༌།ཟུར་འབོད་འདོགས་རིང་དང༌།ནོར་བུ་ལུགས་ལྕུགས་མ།སྤྲུགས་ཡིགབརྡ་བཤད།བརྡ་ཡིགསྤུངས་ཡིགརིགས་དྲུག་བརྡ་དོན་གབ་སྦས་སོ།།སྙན་དཔེ་འདི་ནི་གཏེར་སྟོན་བོན་ཞིག་གླིང་པས་ཕྱུག་མོ་དཔལ་རི་ནས་གདན་དྲངས་ནས།ཞང་ཞུང་གི་སྤྲུགས་ཡིག་ཆེན་མོ་ལས།དག་པར་སྒྲ་བསྒྱུར་ཞིང་གཏན་ལ་ཕབ་བོ།།ཞེས་པ་ལྟར་རོ།།